b'\n_START_ARTICLE_\nDr\xc5\xbeavna reprezentanca\n_START_PARAGRAPH_\nDr\xc5\xbeavna reprezentanca je ekipa oziroma selekcija \xc5\xa1portnikov, ki zastopa in predstavlja lastno dr\xc5\xbeavo na prireditvah neke dolo\xc4\x8dene \xc5\xa1portne panoge. Vsako reprezentanco izbere oziroma sestavi njen izbrani selektor. Le ta sestavi ekipo, se pravi reprezentanco, iz vrste posameznikov, ki so na voljo na podlagi nacionalnosti. Zato je drugo ime selekcije lahko tudi nacionalna reprezentanca. Njenim nacionalnim \xc4\x8dlanom pa se lahko v\xc4\x8dasih, odvisno od \xc5\xa1portne panoge oziroma pravil, pridoda tudi posameznike druge dr\xc5\xbeavnosti. V tem primeru govorimo o nacionalizaciji oziroma o nacionaliziranem reprezentantu.\n_START_SECTION_\nSelekcija reprezentance\n_START_PARAGRAPH_\nV \xc5\xa1portu poznamo ve\xc4\x8d reprezentanc. Najprej se delijo po spolu, torej mo\xc5\xa1ke in \xc5\xbeenske reprezenzance. Potem imamo tu \xc5\xa1e ekipe razli\xc4\x8dnih starosti, imenujemo jih mladinske, \xc4\x8dlanske ali veteranske selekcije. \xc5\xa0e naprej so tu reprezentance, ki se selekcionirajo po kvaliteti, tako imamo recimo najmo\xc4\x8dnej\xc5\xa1o, ki se imenuje A reprezentanca, tu je lahko potem naslednja B reprezentanca, ki pride v po\xc5\xa1tev kadar ima neka dr\xc5\xbeava na voljo ve\xc4\x8dje \xc5\xa1tevilo mo\xc5\xbenih reprezentantov.\n_START_SECTION_\nSestava mo\xc5\xa1tva\n_START_PARAGRAPH_\nSelektor sestavi reprezentan\xc4\x8dno ekipo iz vrste posameznih \xc5\xa1portnikov, ki so na voljo v dolo\xc4\x8denem trenutku. Sevede se stremi proti sestavitvi \xc4\x8dim kvalitetnej\xc5\xa1e ekipe, kar je mogo\xc4\x8de le takrat kadar je na voljo dovolj kvalitetnih posameznikov.\n_START_SECTION_\nKapetan reprezentance\n_START_PARAGRAPH_\nVsaka reprezentanca ima svojega kapetana, ki je predstavnik igralcev na terenu. Kapetana se dolo\xc4\x8di na ve\xc4\x8d na\xc4\x8dinov, lahko ga izbere selektor ali pa ga izvolijo reprezentanti sami. Po navadi postane kapetan posameznik, ki \xc5\xbee ima dolo\xc4\x8dene izku\xc5\xa1nje pri igranju za reprezentanco. V nekaterih mo\xc5\xa1tvenih \xc5\xa1portih obstaja tudi vloga pomo\xc4\x8dnika kapetana.\n_START_SECTION_\n\xc5\xa0tab reprezentance\n_START_PARAGRAPH_\nPoleg sestave mo\xc5\xa1tva ima selektor \xc5\xa1e nalogo sestaviti svoj strokovni \xc5\xa1tab. V njeb ima zbrane svoje pomo\xc4\x8dnike, ki mu pomagajo pri izpeljavi zadanih si nalogah. Zraven v \xc5\xa1tabu so tudi razni tehni\xc4\x8dni \xc4\x8dlani kot recimo fizioterapevt, pa tehni\xc4\x8dni delegat in \xc5\xa1e kaj bi lahko na\xc5\xa1li.\n_START_SECTION_\nDirektor reprezentance\n_START_PARAGRAPH_\nVsaka reprezentanca ima tudi svojega direktorja, ki skrbi za bolj tehni\xc4\x8dno - organizacijske zadeve kot so nastanitev, prevoz, oskrba in podobno. V\xc4\x8dasih se direktor ukvarja tudi odnosi z javnostmi glede dogajanja v mo\xc5\xa1tvu in okoli njega.'